**HIRDETMÉNY**

**a téli rezsicsökkentésben korábban nem részesült,**

**a vezetékes gáz- vagy távfűtéstől eltérő fűtőanyagot felhasználó háztartások egyszeri természetbeni támogatásáról**

**Tisztelt Lakosaink!**

A Kormány a 1364/2018. (VII. 27.) Korm. határozata alapján egyetértett azzal, hogy a téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások is egyszeri természetbeni támogatásban részesüljenek a fűtési költségek viselésével összefüggésben.

**Az igénybejelentők háztartásonként egy darab igénybejelentést nyújthatnak be az Önkormányzati Hivatalhoz (6111 Gátér, Petőfi S. u. 16.) legkésőbb 2018. október 15-ig. A határidő elmulasztása jogvesztő.**

**Igénybejelentő lap a Hivatalban és a Faluházban személyesen átvehető, vagy a hirdetményhez mellékelten feltöltött formában kinyomtatható (2 oldal).**

Az igénybejelentő lapon nyilatkozni szükséges az igényelt fűtőanyag formájáról. Az igénylő személynek az adott háztartás a bejelentett lakhelye, vagy a bejelentett tartózkodási helye kell, hogy legyen.

**Nem felel meg a feltételeknek az a háztartás, amely a téli rezsicsökkentés korábbi intézkedéseiben már részesült támogatásban**, azaz a 2017/2018-as gázév téli fogyasztási időszakában bekövetkező fogyasztásnövekedés finanszírozását segítő 12000 forint összegű juttatásban részesült lakossági fogyasztó vagy fogyasztói közösség, illetve a fűtési célú távhőszolgáltatást igénybe vevő lakossági felhasználók részére biztosított árkompenzáció jóváírásban részesült.

A kizárólag elektromos fűtési móddal rendelkező háztartások nem jogosultak az igénybejelentésre.

A BM Országos Katasztrófavédelmi Főigazgatóság az igénybejelentésben szereplő háztartás tekintetében az adatokat megismerheti, és helyszíni vizsgálatokkal ellenőrizheti, hogy a fentiekben felsorolt téli rezsicsökkentésben korábban részesült-e támogatásban.

Gátér, 2018. augusztus 28.

 *Tisztelettel:*

***Jánosiné Gyermán Erzsébet***

 ***polgármester***

1. *melléklet*

**Igénybejelentő nyilatkozat a téli rezsicsökkentés végrehajtását követően szükségessé váló további intézkedésekről szóló 1364/2018. (VII. 27.) Korm. határozatban foglalt háztartások részére**

**Alulírott,**

Név: ……………………………………… Születési név: ………………………………..

Szül.hely, idő: ……………………………………, ………………………………………

Anyja neve:………………………………….

Lakóhely:

irányítószám:……… település:……………………………..

közterület neve:……….………..………. közterület jellege: …..………… házszám: …

épület: … lépcsőház: … emelet: … ajtó: …

Tartózkodási hely:

irányítószám: ......... település:………………………………..

közterület neve:……….………..………. közterület jellege: …..………… házszám: …

épület: … lépcsőház: … emelet: … ajtó: …

**nyilatkozom, hogy a téli rezsicsökkentés végrehajtását követően szükségessé váló további intézkedésekről szóló 1364/2018. (VII. 27.) Korm. határozatban foglaltak alapján igénybejelentő lapot nyújtok be a téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri természetbeni támogatására.**

**Igénybejelentés szerinti ingatlan (háztartás[[1]](#footnote-2)) címe:**

irányítószám: ………, település:……………………..

közterület neve:……….………..………. közterület jellege: …..………… házszám: …

épület: … lépcsőház: … emelet: … ajtó: …

A juttatás igényelendő formája [[2]](#footnote-3):

tűzifa szén propán-bután palackos gáz propán-bután tartályos gáz

fűtőolaj pellet/brikett

Büntetőjogi felelősségem tudatában nyilatkozom, hogy a 2017/2018-as gázév téli fogyasztási időszakában bekövetkező fogyasztásnövekedés finanszírozását segítő 12 000 forint összegű juttatásban sem az egyetemes szolgáltatást igénybe vevő lakossági földgázfogyasztók részére biztosított téli rezsicsökkentésről szóló 37/2018. (III. 8.) Korm. rendelet, sem a fűtési célú távhőszolgáltatást igénybe vevő lakossági felhasználók részére biztosított téli rezsicsökkentésről szóló 39/2018. (III. 12.) Korm. rendelet alapján az igénybejelentésben szereplő háztartás nem részesült. Hozzájárulok ahhoz, hogy ennek ellenőrzése céljából a BM Országos Katasztrófavédelmi Főigazgatóság (a továbbiakban: BM OKF) az igénybejelentésben szereplő háztartás tekintetében a gáz- és áramszolgáltatónál rendelkezésre álló, a támogatásra vonatkozó adatokat megismerje.

Tudomásul veszem, hogy a BM OKF jogosult ellenőrizni, hogy az igénybejelentéssel érintett háztartás a fentiekben felsorolt téli rezsicsökkentésben korábban nem részesült. Nyilatkozom arról, hogy BM OKF által végzett ellenőrzést semmilyen formában nem akadályozom, valamint tudomásul veszem, hogy az ellenőrzés akadályozása esetén az igényjogosultság megszűnik.

A nyilatkozat aláírásával hozzájárulok ahhoz, hogy a jelen nyilatkozaton szereplő személyes adataimat, a bejelentés szerinti érintett önkormányzat tárolja, kezelje, arról célhoz kötötten nyilvántartást vezessen, valamint azokat a támogatás igénybevétele jogszerűségének ellenőrzéséhez a Belügyminisztérium és a BM OKF részére továbbítsa, aki azokat tárolja, kezelje, arról célhoz kötötten nyilvántartást vezessen. Hozzájárulok továbbá, hogy a BM OKF az ellenőrzés lefolytatásához az illetékes közigazgatási szervtől, illetve az illetékes közműszolgáltatótól az igénybejelentéssel érintett háztartás adatait megkérje.

Az adatkezelés *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet* (a továbbiakban: GDPR) 6. cikke (1) bekezdésének a) pontja értelmében az érintett hozzájárulásán alapul.

Kijelentem, hogy az igénybejelentő nyilatkozathoz mellékelt adatkezelési tájékoztatóban foglaltakat elolvastam és azokat tudomásul vettem.

Kelt Gátér, 2018. …………………….

 ………………………………

 Igénybejelentő aláírása

1. Háztartás: a szociális igazgatásról és szociális ellátásokról szóló 1993. évi III. törvény 4. § (1) bekezdésének f) pontja szerint az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége. [↑](#footnote-ref-2)
2. A megfelelő rész aláhúzandó [↑](#footnote-ref-3)